தீவிரவாதியாகத் தொடங்கிப் புயலொன்று பூவானதாக மாறிய அஜிதா, எழுத்தாளர் சாரா ஜோசஃப், கவிஞர் சுகதகுமாரி என்று பெண் மலையாளம் குஞ்ஞாலிக் குட்டியைப் பதவி இறங்கச் சொல்கிறது. லட்சக் கணக்கான அச்சுப் போட்டு மை புரட்டிய பிரதிகளில் மாத்ருபூமியும், தேசாபிமானியும் இதையே சொல்கின்றன. மலையாள மனோரமா பத்திரிகை லே-அவுட்டை கியூபாவிலிருந்து ஒரு நிபுணரைக் கூட்டி வந்து மாற்றிக் கொண்டிருக்கும் மும்முரத்தில் செய்தி வெளியிடுவதோடு இப்போதைக்கு நிறுத்திக் கொண்டுள்ளது. சகாவு அச்சுதானந்தன் குஞ்ஞாலிக் குட்டி பக்கத்து விளக்கத்தையும் கேட்டு முடிவு எடுக்கலாம் என்கிறார். வழக்கம்போல் இந்தியக் கம்யூனிஸ்ட் கட்சி வெளியம் பார்கவன் கடுமையாக ஆட்சேபம் தெரிவித்து அறிக்கை விட்டிருக்கிறார்.